KLUBI 700
Twaine Perry arvas, et tal on kõik kõige paremas korras.
Tal oli võrratu naine, lapsed, hea töökoht ja ilus kodu.
Kuid ta ei teadnud, et ta naisel on üks saladus.
Ja peagi oli ka tal endal saladus.
Jah, algul oli füüsiline külgetõmme,
kuid ei läinud kaua, kuniks Lattoya ja Twaine mõistsid,
et nad ka vajavad üksteist.
Tal oli usku minusse,
mis kattis kenasti mu ebakindluse.
Mul oli keegi, keda armastasin, kes armastas mind vastu
ja kellesse panustasin kogu oma elu.
1992. aastal kohtudes
oli Twaine 20-aastane sõdur ja pastori kasupoeg Chicagost,
keda peeti väga andekaks lapseks ja kel oli tugev kristlik kasvatus.
Inimesed muudkui rääkisid: "Ooo, Jumalal on ta eluga plaan!
Ta saab juba 30-aastaselt miljonäriks."
Minu jaoks oli see hirmutav.
Lattoya aga oli 17-aastane ja pärit katkisest perest,
kus teda oli nii verbaalselt kui seksuaalselt ärakasutatud.
Olin vägagi lootusrikas,
uskudes, et mu tulevik erineb täiega mu minevikust.
4 aasta jooksul peale kohtumist olid nad abielus, neil oli 3 last
ja Twaine oli vallandatud sõjaväest.
Olles tagasi oma vanemate koguduses
kartis ta, mida inimesed temast mõtlevad.
Olin läinud vastuollu nii oma usu- kui elu põhimõtetega.
Mul olid lapsed hooldada ja ma elasin sotsiaalabist.
See polnud olukord, kus pidanuksin olema.
Nii et kui Twaine 1996. aastal Chicago politseisse tööle läks,
oli see ta võimalus tõestada oma väärtust.
Peagi tegi ta kõvasti ületunde ja erinevaid lisatöid.
Maksin kümnist ja annetasin kogudusele.
Mul olid lapsed, kodu ja töö.
Koguduse rahva silmis oli mul kõik kõige paremas korras.
Kuid Lattoya jaoks
polnud usk ja kogudus kõige tähtsamad.
Ta tugines oma mehele, keda polnud kunagi kodus.
See oli väga üksildane aeg.
Mul polnud ühtegi sõpra.
Ma ei usu, et oleksin kellegagi oma südant jaganud.
Mul polnud koguduses kedagi sellist, kellega selliselt rääkida.
Nii läks Lattoya tööle
ja pälvis ka ühe meeskolleegi tähelepanu.
Mul tekkis emotsionaalne side teise täiskasvanuga
just selliselt nagu seda vajasin.
Kuid emotsionaalsest afäärist sai peagi füüsiline
ja Lattoya mõistis koheselt, mida ta oli teinud.
Mõtlesin: "See on kohutav!"
Olin ju ehitanud üles oma pere, mul olid mees ja lapsed -
elu, millest olin unistanud
ja siis korraga olin olukorras, mis keeras kõik nässu.
Lõpetades selle suhte, tunnistas ta selle Twaine'i emale üles,
andes samas oma elu Jeesusele.
Palusin: "Issand, kui see kõik on päris
ja kui kõik see, millest räägitakse, on päris
ja Sa suudad, mida nad ütlevad, et Sa suudad,
siis vajan, et ilmuksid välja."
Ja korraga langes mu üle suur rahu.
Otsekui kinnituseks.
Ma ju tean, kes ja kus olin omadega olnud.
Siis aga helistas ta Twaine'le töö juurde
ja rääkis ka talle oma afäärist.
Hetk hiljem oli Twaine kodus.
Mu süda oli murtud.
Niipea, kui teda nägin, murdus miski mu rinnus
ja ma hakkasin lahinal nutma.
Teadmine, et see oli minu kätes ja ma tegin teisele midagi sellist...
See oli valusam kui ükski valu, mida mulle oli elus põhjustatud.
See pilk, millega Twaine mind vaatas...
Kui tunnetemöll oli vaibunud, said nad rääkida
ja tunnistada oma osa nende raskustes olevas suhtes.
Laste pärast otsustati siiski anda ajale võimalus
tervendada nende abielu.
Samas aga kerkis Twaine'i sees üks müür
tema ja ta naise vahele ning tema ja Jumala vahele.
Olin tänulik, kui mu mees lasi mind veidigi enda ligi,
aga samas oli selge, et me vahel on lühis.
Me ei teadnud, kuidas taastada omavahelist usaldust.
Kõik tugines mu enda arusaamistele ja jõupingutustele.
Lattoya avastas 2009. aastal Twaine'i arvuti alt ühe E-kirja,
mis paljastas, et nüüd oli Twainel afäär.
See oli hävitav!
Mõtlesin isegi: "Äkki peaksin lahkuma."
Arvasin tõesti, et see teeb mu abielule lõpu.
Tõsiselt kohe.
Kuid küsimus polnud selles teises naises,
vaid seisundis, milles ma ise olin.
Nad pidid taaskord vaatama sügavale enda sisse.
Ma ju teadsin oma mehe südant
ja seda, milline mees ta väljaspool kogu seda lugu oli.
Ühtlasi teadsin, mis tunne on olla murtud.
See olukord oli minust nii palju üle, et ma ei tulnud sellega toime.
Nii pidin täienisti sõltuma Jumalast.
Twaine'i jaoks tähendas see oma elu taaspühendamist Jeesusele.
See oli täielik alistumine, mis tõi mu põlvedele.
See tõi esile kõik selle, kelle arvasin enda olevat.
Paar läks nõustamisele ja võitles oma abielu eest.
See nõudis kannatlikkust ja andestavat meelt,
kuid Jumal tervendas ajapikku nii nende südamed kui abielu.
Palju vaidlusi, palju pisaraid,
aga igatsesime nii väga millegi enama järele.
Sa lihtsalt otsustad andestada
ja kõik su ülejäänud otsused peavad joonduma sellega.
Nii pidin võitlema tunnetega, mis olid kaugel andestamisest
ja otsustama millegi teistsuguse kasuks.
Täna aitavad nad oma võitluste kaudu õpitu põhjal teisi,
läbi oma Facebook'i lehe Marriage Impossible.
Suur ja võimas Jumal nägi mind, väikest inimest?
Kes armastab mind sõltumata sellest, kes ma olin või olen,
sest olen endiselt veel arenguprotsessis.
Me ei saa olla lõplikult Jumala omad enne,
kuniks Ta pole tühjendanud meid meist endist.
Ma olin täiesti tühi iseendast
ja Jumal oli kõik, mis mulle oli veel jäänud.
Me kipume sageli, kui me abielus on raskusi, arvama:
"Kui ma vaid saaks välja sellest, et alustada otsast peale kuskil mujal!
Saaks ma ometi uue alguse!"
Kuid selliselt mõeldes ei anna me endale aru,
et me võtame ju kogu selle pagasi endaga kaasa.
Sa võtad kõik oma maadlemised endaga kaasa.
Nii peab Jumal meid sellistes olukordades muutma
ja hea uudis on see, et Ta tahab seda teha.
Ta lausa palub,
et lubaksime Tal end aidata neis kohtades, kus omadega oleme.
Mida enam aga püüame kinni hoida ja olukorda kontrollida,
otsustades ise, kuidas asju lahendada,
seda hullemaks me selle loo teeme.
See on nii tõsi, mida Twaine ütles.
Me peame saama tühjendatud iseendast,
enne, kui Jumal saab teha, mida Ta tahab me elus teha.
Kuulsin hiljaaegu üht mõtet, mis on mu meelest nii tõene.
"See, kui palju oleme nõus alistuma Jumalale,
on otseses seoses sellega, kui heaks me Teda peame."
Jumal on hea, hea Isa.
Ta andis kõik, mis Tal oli, et meil võiks olla igavene elu
ja me võiks kogeda uut algust.
Mitte selleks, et põgeneda asjade eest, mis ei toimi,
vaid selleks, et omada uut algust,
mis saab alguse ülestõusmisega meie seest.
Sellest, et elav Kristus tuleb meie sisse elama
ja me alistame Talle kõik, kes me oleme.
Alistame oma vajaduse kontrollida kõike
ja alistame kõik oma mineviku jamad,
öeldes kogu südamest: "Jumal, muuda mind!"
Muuda mind.
Kui Jumal meid muudab,
inspireerib meie muutus sageli ka me kaaslast muutuma.
Nii et ära põgene oma olukordade eest,
vaid anna Jumalale võimalus anda sulle uus algus.
Esmalt sulle ja seejärel su suhtele.
On see lihtne? Kindlasti mitte.
On see hea? Vägagi hea!
Alusta täna sellest,
et kutsud elava Kristuse oma südamesse ja ellu.
Kutsu Ta oma kõige sügavamasse olemusse.
Ei mingeid saladusi ega varjamist enam.
Ta teab neid asju ju nagunii!
Kuid Ta armastab sind sellest hoolimata.
Seetõttu palu koos minuga kohe praegu:
Jeesus,
olen kõik täiega tuksi keeranud.
Olen olnud iseennast täis ja oma arust õige.
Olen teinud nadisid valikuid.
Olen teinud kõikvõimalikku
ega mõista, kuidas saad ikka veel armastada mind.
Ometi palun täna, et tuleksid mu ellu ja sügavaimasse olemusse.
Palun, et Sinust saaks mu elu Issand
ja ma ei võta seda üldse kergekäeliselt, Jeesus.
Annan Sulle kõik, kes ma olen ja mis mul on,
paludes, et tooksid mu elust esile midagi tähendusrikast.
Midagi, mis ühtib Sinu teede-, tõotuste- ja tõega.
Sellega, kes Sa oled.
Ole mu elu Issand ja hinge Päästja.
Jeesus, muuda mind.
Täida mind oma Püha Vaimuga ja õpeta, kuidas elada Sulle.
Anna mulle tahet lasta lahti asjadest, mis mind seovad
ja viivad mind jamadesse, milles olen olnudki.
Ma vajan uut algust, mistõttu palun anna see mulle.
Jumal, aita mul hoida oma pilk Sinul,
et saaksin tõeliselt uuendatud ja uue alguse.
Aitäh Issand!
Aitäh, et oled oodanud mu järele ja armastad mind.
Aitäh, et andestad mulle kõik, mis on toonud mu tänasesse seisu.
Ma alistun Sulle
ning võtan vastu Su andestuse ja Püha Vaimu väe ning ligiolu.
Ma palun seda kõike Jeesuse nimel, aamen.
Aitäh Terry!
Peagi aga vastame te küsimustele.
Vaataja kirjutab: "Sain teada, et mu mees suhtleb oma eksnaisega.
Olen nii tüdinud salatsemisest.
Kas see ei annaks mulle alust lahutuseks?"
Vastan sellele peagi,
aga esmalt erakordne ülestunnistus
ühe NFL'i kõige avameelsema mängija poolt.
Mida ta ütles ja miks see nii vastuoluline on?
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa,
portugali,
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Tyler Lockett on üks NFL'i parimaid püüdjaid
Ameerika jalgpallis.
Kuid nädal tagasi jõudis ta meedia esilehtedele
hoopis teisel põhjusel.
Ta andis teada, et ootab seksiga kuni abiellumiseni.
Meie ajakirjanik sai temaga kokku
ja avastas, et Tyleril on enamatki öelda.
Tyler Lockett on mitmekülgne talent,
kes täidab mänguväljakul nii söötja ja püüdja rolli.
Kuid ta pole vaid hea mängija väljakul,
aga ka osav sõnasepp, väljendades end läbi poeesia.
Kuidas sa tead, mis tunne on olla mina,
kui sa pole kunagi olnud minu kingades.
Nii lihtne on raamida end ära,
püüdes seejärel elada vabana siin maailmas.
Mis on see, mida tahad öelda,
et inimesed mõistaks sinu vaatenurka?
Et mõjutada igat ühte just seal, kus nad on.
Mõjutada keda iganes.
Lisaks oma sõnaosavusele
annab Tyleri mõjukus ka pallimängus talle ruumi luua.
Mis mõtteid ja tundeid see tekitab, kui palli kätte saad?
Kõik, mida näen, on vaid avatud väljak.
Loomulikult on meil mänguplaan ja augud, mis tuleb hoida vabana.
Pead õppima, kuidas olla valmis,
aga kuidas usaldada ka teisi enda ümber.
Oma tegevuses tuleb olla loov,
aga samas tegutseda nii, et see aitaks ka meeskonda.
Mida su roll nii palli püüdja- kui söötjana annab?
Esmalt see tõstab su väärtust,
sest NFL's taandub kõik sellele, mida rohkem sa suudad teha,
et olla püüdja.
Nii saad olla mängus erinevatel positsioonidel
ja kui pall on sinu käes, sõltub kõik sinust.
Kas sa siis püüad või söödad - mäng on sinu käes.
See nõuab tõesti rohket loovust.
Samas, on seal ka mingeid sarnasusi
sinu kui luuletaja ja pallimängija vahel?
Jah, sa pead olema loov,
aga sa pead ka suutma panema inimesi uskuma sellesse,
mida sa teed.
See on kõige olulisem.
Pean uskuma mängu, mida ma mängin,
aga ka luulesse, mida loen,
sest kui ma ise sellesse ei usu, ei pea ka rahvas seda heaks
ega usu sellesse.
Mida tähendab väljaöeldud sõna sinu jaoks?
Selle asemel, et viidata teistele, toon tähelepanu iseendale.
Sest see aitab inimestel samastuda,
kui nad mõistavad, et sa ei taha neist midagi.
Mu soov on, et kõik saaks samastuda ja mõista mu luulet.
Kuidas ja kus tahaksid inimesi mõjutada?
Mu panused pole alati vaid mu sõnumil,
vaid ka muudel asjadel, mida teen.
Üks mu sõber rääkis kord enesetapu plaanidest
ja ma panin need luuletusse.
Selleks, et saada keegi pimedusest välja,
tuleb panna tuli põlema,
et inimene näeks, mida teised temas hindavad
ja kuidas ta elu on oluline ning mõjus teistele ta ümber.
Need on väikesed analoogiad, mida inimesed mõistavad.
Olen täna seal, kus tahan olla
ja tean täpselt, kelleks tahan saada, kelleni jõuda ja keda õpetada.
Nad ütlevad: "Jutlusta aga!",
aga kui sellest jutlustan, pean selle ka ise välja elama."
Hästi öeldud.
Oled tõeline sõnasepp.
Kuidas sa elad välja seda, millest räägid?
Olen aruandev.
Kui su elus pole inimest, kellele olla aruandev
ja kes aitaks sind ning tõukaks takka,
siis pead õppima ise seda tegema.
Sest elus on aegu, kus oled eraldatud.
Mida lähemal Jumalale, seda lihtsam on muutuda,
sest siis see lihtsalt juhtub ja sa ei pea sundima end selleks.
See tähendab olla sina ise ja hoida väga Jumala ligi.
Siis sa mõistad hinda, mis sai makstud su eest.
Jeesus suri su eest ristil, makstes hinna su elu eest.
Väljaöeldud sõnad.
Piibel nimetab seda ka lihtsalt sõnaks.
Kas Piibel tundub ja kõlab su jaoks erinevalt kui tavainimestele?
Lisades Piibli tekste oma luulele, üllatab see inimesi positiivselt.
Lugedes Jumala Sõna, sa näed,
kuidas väikesed asjad mõjutavad su elu.
Paljud inimesed ei märka,
aga kui elan õigesti,
siis nad märkavad, et Jeesus on nende elust puudu.
Kui aga Ta on nende puuduv tükike,
saavad nad oma puzzle kokku
ja nende mured-võitlused saavad lahendatud.
Kuidas on su suhe Jumalaga sind kujundanud ja vorminud?
Ta on minu jaoks kõik.
Samas jõuad punkti, kus tajud, et Temas peab olema enamatki veel.
Mis on see, mis hoiab mind käigus?
Mis annab mulle eesmärgi ja hoiab masendumast?
Mis hoiab eemale ärevuse ja surmahirmu?
See ainus asi, mis hoiab mind käigus, on mu usk Jumalasse
ja usk sellesse, et Jeesus suri kõige eest.
Ta annab sulle kõik, mida vajad,
et elada täisväärtuslikku, tänu täis elu.
Andekas noor mees mitmes erivõtmes.
Tyler on andnud välja ka luulekogu "Peegeldus" (ing.k "Reflection").
Järgmisena lugu leseks jäänud üksikemast,
kel polnud ei tööd ega raha arvete maksmiseks.
Mis hoidis teda siiski oma kodus?
Seejärel aga vastused te küsimustele.
Sarah ütleb: "Mu mees peab raha Jeesusest tähtsamaks.
Kuidas avada ta silmad tema enesekeskse eluviisi osas,
ilma teda pahandamata?"
Vastame peagi, nii et jääge meiega!
Lapsed -
tahame, et nad kasvaks üles Jumala Sõna tundmises.
Tänapäeva kiires maailmas vajaksime aga abi selles.
Tasuta "Superraamatu" piibliäpis on lahedaid asju,
mis lastele meeldivad.
Piibli tundmaõpimine on lahe,
nagu ka mängude mängimine
ja ägedate videote vaatamine.
Ka Piibli kangelaste avastamine.
Jumala Sõna õppimine on tore!
Tasuta "Superraamatu" piibliäpp
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Raissa on Iisraelis elav lesknaine.
Ta abikaasa suri ja ta jäi kahe lapsega üksi.
Tööd tal polnud, aga arved muudkui kuhjusid.
Raissa armus iisraellasesse, nad abiellusid
ja ta kolis Venemaalt Iisraeli, alustades seal pereeluga.
Kui aga ta mees ootamatult suri, murdis see ta südame.
Ta jäi üksi kahe lapsega ja ei mingit sissetulekut.
Püüdsin laste nimel hoida elu nii normaalsena kui võimalik
aga südames tundsin tohutut hirmu.
Mu abikaasa kandis hoolt rahaasjade eest
ja ma ei teadnud, et meil oli panga ees mitmeid võlgu.
Lapsehoid on Iisraelis nii kallis,
et Raissa ei saanud seda endale töö käimisel nimel lubada.
Lisaks sellele oli neil ka üüriraha maksmata.
Mul polnud sentigi ja peremees tahtis meid välja tõsta.
Raissa palus Jumalat appi.
Siis viis üks sõber teda kokku Iisraeli CBN'ga.
Esmalt maksime Raissa 2 kuu üüritasu,
et nad ei kaotaks oma kodu.
Seejärel kauplesime ta võla
väiksemaks 1/3 peale algsest summast,
makstes ülejäänud summa täies mahus ära.
Ühtlasi kandsime hoolt selle eest, et perel oleks midagi süüa.
Milline erakordne abi!
See andis mulle võimaluse mõelda, kuidas edasi elada.
Raissa leidis ühes riietepoes hea töökoha,
kus paindlikud töötunnid aitavad küll elatist teenida,
aga samas olla ka koos lastega.
Tänu CBN'i partneritele sai Raissa abi, mida ta raskel ajal vajas.
Täna aga suudab ta juba ise oma pere eest hoolt kanda.
Valmistasite mulle palju hingerõõmu,
sest kogesin, kui palju häid inimesi on maailmas.
Tundsin, et ma pole üksi.
Ma ei suuda teid oma pere nimel ära tänada.
Te pole üksi.
Ka Raissa polnud üksi, sest me olime koos temaga.
Kuidas me aga saime seda teha?
Vaid tänu teile kaasabile.
Teie abi muudab väga palju,
nii et saime aidata nii üht lesknaist Iisraelis,
kui lesknaisi ja orbe Ameerikas.
Kannatavaid ja hädas olevaid inimesi üle kogu maailma.
Me ei suuda aidata neid kõiki, aga paljusid siiski
ja mul on nii hea meel selle üle.
Nüüd aga vastused teie küsimustele.
Oled valmis?
Sarah kirjutab: "Mu mees ütles, et ta valis raha Jeesuse asemel
ja pean ausalt tõdema, et kaotasin austuse tema suhtes.
Tean, et see on vale, sest ta on mu abikaasa,
kuid olles jätnud oma usu, on ta täielikult muutunud.
Olen hämmingus, kui teistsugune ta on!
Kuidas küll avada ta silmi ta enesekeskse käitumise suhtes,
ilma teda pahandamata?
Ja kuidas taastada oma austust tema suhtes?"
Ma pole kindel, kuidas seda taastada,
aga Piibel ütleb,
et naise jumalakartlik käitumine võib võita ka ta mehe Jumalale.
Ma ei mõista selle mehe käitumist,
kuid usun, et Jumal juhib ta rasketesse olukordadesse
ja see mees saab kogema midagi väga ebameeldivat.
Ja selle asemel, et olla rahaahne,
viib Jumal ta seisu, kus ta on sunnitud hüüdma Jumala poole.
Nii et teie lihtsalt palvetage ta eest ja armastage teda,
küsides, mida saaksite ta heaks teha.
Lihtsalt tõestage talle, et olete sellest üle
ja te usk on palju tugevam.
Vaataja: "Ma ei tea, mida teha.
Mu mees hoiab eemale ja me vaevu räägime omavahel.
Sain teada, et ta suhtleb oma eksnaisega.
Kui selle kohta küsin, saab ta aga väga pahaseks.
Olen nii tüdinud saladustest ja varjamistest.
Kas see annaks mulle alust lahutada abielu?
Ta isegi ei puuduta mind enam ega räägi minuga."
Usun, et peaksite mõtlema eraldumise peale,
sest mees on otsekui juba lahkunud sellest abielust.
Nii vaimselt, kui võimalik, et ka füüsiliselt,
sidudes end ehk kusagil mujal kellegi teisega.
Ma ei tea detailselt kõiki aspekte, aga hülgamine tundub olevat teema.
Nii et mõelge eraldumise peale ja kohtuge ka võib-olla kellegi teisega.
See võib äratada ta üles.
Tatsuya küsib: "Mis oleks parim viis selgitada oma lastele
Piibli vaateid seksist ja abielust?
Ma ei taha, et nad vihkaks seksi, sest see on Jumala kingitus,
kuid ma ei taha ka, et nad oleksid vastutustundetud
või ebamoraalsetes suhetes."
Mis oleks parim viis sellest rääkida?
Kui tegu on väikeste lastega, siis neile ei peagi sellest rääkima.
Hakake lihtsamatest asjadest pihta.
Kõige olulisem asi, mida lapsed vajavad teada,
on see, et nende ema ja isa armastavad üksteist.
Te ei pea häbenema laste eest musitamist ja kallistamist,
sest see saadab lastele sõnumi, et abielus olev armastus on imeline,
sest emme-issi armastavad üksteist.
See on see, mida te vajate.
Faye küsib: "Mõtlesin endamisi, kas Jeesus ülistab Isa Jumalat?"
Piibel ütleb, et alguses oli Jumal...
Vabandust, alguses oli Sõna ja Sõna oli Jumala juures.
See Sõna ehk Jeesus oli Jumala ligiolus
ja need kaks olid koos.
Nad ei ülista ega kummarda üksteist, sest nad on koos ja nad on üks.
Isa on loov jõud.
Püha Vaim on olnud olemas loomise algusest peale
ja Jumala Sõna on miski, mille kaudu Jumal tegeleb maailmaga.
Nad olid juba alguses kõik koos, nii et kas Jeesus ülistab Jumalat?
Nad on üks.
Nisha: "Olen kümnise maksja,
aga ei näe siiski oma rahalise seisu paranemist.
Mu igapäevane rahaline seis on kehva.
Milles võiks olla asi?"
Peaksite paluma Jumalalt loovust.
Ta võib avada teile võimalusi raha teenimiseks,
millest te pole teadlikki.
Ärge lihtsalt oodake olukorra muutumist,
vaid las te palve olla seotud te kümnisega,
öeldes: "Ma kuulutan Jumala tõotusi selle anni üle."
Lõpetuseks aga Psalmid 34:5:
"Ma otsisin Issandat ja tema vastas mulle
ning tõmbas mu välja kõigist mu hädaohtudest."
Kõike head!
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas